**Štatút súťaže**

**CENA CENTRA PRE FILANTROPIU**

**za najlepšiu bakalársku alebo diplomovú prácu a dizertačnú prácu na tému filantropia, dobrovoľníctvo a tretí sektor**

Akademický rok 2013/2014

**Vyhlasovateľ, organizátor Súťaže**

**Článok 1**

Súťaž vyhlasuje a organizuje Centrum pre filantropiu, n.o..

Centrum pre filantropiu, n.o., so sídlom:Kozia 11, 811 03 Bratislava, ICO: 318 218 71, registrovaná: Ministerstvom vnútra Slovenskej republiky, č. spisu VVS/1-900/90-23589 (ďalej len „organizátor“). Organizátor súťaže môže každý rok pred vyhlásením nového ročníka súťaže doplniť alebo zmeniť štatút súťaže.

**Článok 2**

Organizátor súťaže zabezpečuje koordináciu celej súťaže a dbá na transparentný a čestný priebeh súťaže.

**Článok 3**

Odmeny pre víťazov zabezpečuje organizátor z vlastných zdrojov.

**Partner ceny pre Českú republiku**

**Článok 4**

Partnerom Súťaže pre Českú republiku je Nadace Via so sídlom: Jelení 195/9, 118 00 Praha 1.

**Článok 5**

Nadace Via realizuje propagáciu ceny na vysokých školách v Čechách, informuje o cene na svojej webovej stránke [www.nadacevia.cz](http://www.nadacevia.cz).

**Poslanie a ciele súťaže**

**Článok 6**

Poslaním súťaže oživiť pojem filantropia medzi mladými ľuďmi a viesť ich k zamysleniu sa nad darcovstvom ako takým a jeho dopadoch na život jednotlivcov aj spoločnosti.

Týmto spôsobom chceme:

* a**ktívne prispievať** ku kultivácii filantropického prostredia**,**
* **informovať a** zlepšiť celkové povedomie a postoj ľudí k darcovstvu,
* **dosiahnuť, aby sa darcovstvo stalo bežnou súčasťou života občanov ale aj firiem.**

**Článok 7**

Cieľom súťaže je osloviť slovenských a českých študentov vysokých škôl a univerzít študujúcich doma a v zahraničí, s cieľom motivovať ich k záujmu a štúdium darcovstva, charity, dobrovoľníctva a tretieho sektora.

**Časový harmonogram súťaže**

**Článok 8**

Oficiálne vyhlásenie súťaže: 22. apríla 2014.

Konečný termín na prihlásenie študentských prác do súťaže: 29. augusta 2014.

Oficiálne vyhlásenie výhercov súťaže: do 19. decembra 2014.

**Prihlásenie do súťaže**

**Článok 9**

Do súťaže sa môžu prihlásiť:

1. študenti všetkých slovenských univerzít a vysokých škôl ktorí sú občanmi Slovenskej republiky, bakalárskeho, magisterského alebo inžinierskeho štúdia, v dennej alebo externej forme, ktorí vypracujú prácu v akademickom roku 2013/2014, alebo študenti doktorandského štúdia, ktorí vypracovali prácu v akademických rokoch 2013/2014, 2012/2013 alebo 2011/2012.
2. študenti všetkých českých univerzít a vysokých škôl, ktorí sú občanmi Českej republiky, bakalárskeho, magisterského alebo inžinierskeho štúdia, v dennej alebo externej forme, ktorí vypracujú prácu v akademickom roku 2013/2014, alebo študenti doktorandského štúdia, ktorí vypracovali prácu v akademických rokoch 2013/2014, 2012/2013 alebo 2011/2012
3. študenti všetkých zahraničných univerzít a vysokých škôl, ktorí sú občanmi Slovenskej alebo Českej republiky, bakalárskeho, magisterského alebo inžinierskeho štúdia, v dennej alebo externej forme, ktorí vypracujú prácu v akademickom roku 2013/2014, alebo študenti doktorandského štúdia, ktorí vypracovali prácu v akademických rokoch 2013/2014, 2012/2011 alebo 2011/2012

**Formálne kritériá**

**Článok 10**

Predložená práca sa zaoberá témami filantropie, charity, dobrovoľníctva a tretieho sektora.

**Článok 11**

Práca musí byť predložená v slovenskom, českom alebo anglickom jazyku.

**Článok 12**

Dizertačnú/diplomovú/bakalársku prácu (ďalej len „študentskú prácu“) je potrebné odovzdať v jednom exemplári v tlačenej forme na adresu: Centrum pre filantropiu, Kozia 11, 811 03 Bratislava a  elektronicky vo formáte .doc na adresu: [cpf@changenet.sk](mailto:cpf@changenet.sk).

**Článok 13**

Súťažiaci musí v elektronickej podobe zaslať spolu s študentskou prácou aj vyplnený:

* Formulár,
* štruktúrovaný životopis predkladateľa práce,
* minimálne 2 referencie z akademického prostredia.

**Článok 14**

V prípade záujmu môžu študenti využiť telefonickú 02/5464 4682, alebo emailovú konzultáciu [cpf@changenet.sk](mailto:cpf@changenet.sk).

**Témy študentských prác**

**Článok 15**

Do súťaže je možné prihlásiť sa s témou, ktorá sa týka filantropie, charity, dobrovoľníctva a tretieho sektora.

**Hodnotenie študentských prác**

**Článok 16**

Do hodnotenia budú zaradené iba tie študentské práce, ktoré budú spĺňať tému Súťaže. Organizátor si vyhradzuje právo vylúčiť z hodnotenia tie študentské práce, ktoré nespĺňajú základné formálne kritériá, o čom budú informovaní členovia hodnotiacej komisie.

**Článok 17**

Študentské práce bude hodnotiť externá hodnotiaca komisia. Každý člen/ členka hodnotiacej komisie prečíta všetky predložené študentské práce, ktoré jej predloží organizátor.

**Článok 18**

Každý člen/členka hodnotiacej komisie napíše ku každej hodnotenej práci svoj krátky slovný posudok a bodovo ju ohodnotí.

**Článok 19**

Bodové hodnotenie udeľuje každý člen hodnotiacej komisie podľa kritérií viď. nižšie. Bodové hodnotenie po spočítaní je vynásobené koeficientom podľa fair play hodnotenia.

Kritériá hodnotenia sú:

1. Komplexnosť spracovania témy, zasadenie témy do spoločenského kontextu

Hodnotí sa či je téma spracovaná komplexne, myšlienkovo a logicky prepracovaná.

1. Inovatívny a originálny prístup k téme

Originalita spôsobu, akým autor/autorka pristúpili k zvolenej téme. Vniesli do témy nový vietor?

1. Kritický pohľad na zvolenú problematiku

Je dôležité aby práca nebola len kompilátom existujúcich materiálov, ale aby autor/autorka do nej vniesli aj vlastný pohľad na problematiku.

1. Prítomnosť porovnávacích údajov, resp. dát

Úvahy, výstup a tézy prezentované v práci vychádzajú z podložených dokumentov, literatúry a iných informačných zdrojov.

1. Prehľadnosť a obsah práce

Práca je myšlienkovo a logicky usporiadaná, má jednotnú líniovú niť. Práca sa zaoberá buď priamo filantropiou, alebo inými témami, v ktorých je jasné prepojenie na témy filantropie, charity či dobrovoľníctva.

Každé z kritérií sa boduje stupnicou:

* + 0 (vôbec nespĺňa kritérium),
  + 1 (slabo spĺňa),
  + 2 (spĺňa, ale s miernymi nedostatkami),
  + 3 (maximálne spĺňa kritérium).

**Článok 20**

Komisia porovná výsledky hodnotenia a rozhodne o víťazoch/víťazkách Súťaže.

**Článok 21**

V súťaži budú udelené 3 ceny.

**Článok 22**

Hodnotiaca komisia a organizátor súťaže si vyhradzuje právo neudeliť všetky ceny, pokiaľ študentské práce nebudú na dostatočnej úrovni.

**Článok 23**

Na požiadanie predkladateľa vrátime písomnú kópiu práce po zverejnení výsledkov.

**Ocenenie**

**Článok 24**

2 ceny za najlepšiu bakalársku alebo diplomovú prácu o filantropii, dobrovoľníctve alebo o treťom sektore

**1 cena za najlepšiu dizertačnú prácu o filantropii, dobrovoľníctve alebo o treťom sektore**

**Ceny v hodnote 200 euro pre najlepšiu diplomovú alebo bakalársku prácu a 300 euro pre najlepšiu dizertačnú sa udeľujú v podobe štipendia na vybrané vzdelávacie aktivity, podľa výberu víťazov.**

**Záverečné ustanovenia**

**Článok 25**

Víťazi súťaže sa zaväzujú, že pri ďalšej publikácii svojej práce budú uvádzať, že práca bola ocenená Cenou CPF

**Článok 26**

Centrum pre filantropiu si vyhradzuje právo uverejniť vybrané práce na [www.cpf.sk](http://www.cpf.sk). Centrum pre filantropiu bude pri zverejňovaní ocenených prác postupovať v súlade s autorským právom. Najzaujímavejšie kapitoly prác, ktoré spĺňajú kritériá súťaže vydá Centrum pre filantropiu formou zborníka.

**Článok 27**

Organizátor si vyhradzuje právo na úpravu tohto štatútu podľa vlastného uváženia.

**Článok 28**

Tento štatút nadobúda účinnosť dňom vyhlásenia súťaže.